Atzinumi 26-TA-901
Izdrukāts 12.05.2026. 08.40
Atzinumi 26-TA-901
Izdrukāts 12.05.2026. 08.40
26-TA-901: Noteikumu projekts (Grozījumi)
Grozījumi Ministru kabineta 2025. gada 1. aprīļa noteikumos Nr. 213 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Mākslīgo mitrāju izveide""
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 2.0
MK sēdes protokollēmuma projekts 1.0
Noteikumu konsolidētā versija 3.0
Atzinuma sniedzējs
Valsts kanceleja
Atzinums iesniegts
12.05.2026.
Atzinuma sniegšanas termiņš
12.05.2026.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Lūdzam precizēt anotācijas 2.1., 2.3., 2.4. un 2.5. sadaļu, izvērtējot noteikumu projekta 1.2. apakšpunktā ietvertā informācijas sniegšanas pienākuma un atbilstības prasības ietekmi uz mērķa grupām.

Vēršam uzmanību, ka anotācijas 2.1. sadaļā ietekmes apraksts ir sniegts vispārīgi un pēc būtības neatspoguļo konkrētās regulējuma izmaiņas, ko paredz noteikumu projekts. Vienlaikus anotācijā ir norādīts, ka administratīvā sloga novērtējums jau iepriekš sniegts noteikumu Nr. 213 anotācijā, tomēr netiek izvērtēts, vai ar grozījumiem netiek ieviestas jaunas prasības vai papildu pienākumi, kas rada jaunu vai palielinātu ietekmi uz mērķa grupām.

Vēršam uzmanību, ka projekta 1.2. apakšpunkts paredz:
- jaunu atbilstības prasību attiecībā uz sertificēta hidromelioratīvās būvniecības speciālista, būvdarbu vadītāja un būvuzrauga piesaisti;
- jaunu informācijas sniegšanas pienākumu atbalsta pretendentam informēt Lauku atbalsta dienestu par būvdarbu vadītāja un būvuzrauga piesaisti, iesniedzot projekta iesniegumu.

Ņemot vērā minēto, lūdzam:
- anotācijas 2.1. sadaļā konkrēti raksturot regulējuma ietekmi uz fiziskajām un juridiskajām personām;
- izvērtēt, vai projekta 1.2. apakšpunktā ietvertais informācijas sniegšanas pienākums rada administratīvo slogu un attiecīgi aizpildīt anotācijas 2.3. un 2.4. sadaļu;
- izvērtēt, vai sertificētu speciālistu piesaistes prasība rada atbilstības izmaksas, un nepieciešamības gadījumā aizpildīt anotācijas 2.5. sadaļu.

Papildus vēršam uzmanību, ka atsauce uz iepriekš veikto administratīvā sloga novērtējumu pati par sevi neaizstāj pienākumu izvērtēt konkrēto grozījumu radīto ietekmi. Ja ar projektu tiek ieviestas jaunas informācijas sniegšanas prasības vai atbilstības prasības, anotācijā ir jāvērtē administratīvo izmaksu vai atbilstības izmaksu izmaiņas salīdzinājumā ar spēkā esošo regulējumu.

